Ερρίκος Κάβεντις, 2ος δούκας του Νιούκασλ

Ο Ερρίκος Κάβεντις, 2ος δούκας του Νιούκαστλ-απόν-Τάιν, Ιππότης της Περικνημίδος, Ιδιαίτερος Σύμβουλος, αγγλ.: Henry Cavendish, 2nd Duke of Newcastle upon Tyne, KG, PC (24 Ιουνίου 1630 – 26 Ιουλίου 1691), με το αξίωμα λόρδος Ερρίκος Κάβεντις μέχρι το 1659, και υποκόμης Μάνσφηλντ από το 1659 έως το 1676, ήταν Άγγλος πολιτικός. Ήταν μέλος της Βουλής των Κοινοτήτων από το 1660 έως το 1676, όταν κληρονόμησε το δουκάτο.  Είναι επίσης ο 8ος προπάππος του Βασιλιά Καρόλου Γ΄ της Αγγλίας.

 Ο βίος του 
Ο Κάβεντις ήταν ο μόνος επιζών γιος του Γουλιέλομου Κάβεντις 1ου δούκα του Νιούκαστλ, και της 1ης συζύγου του, Ελισάβετ Μπάσετ.  Οι γονείς της μητέρας του ήταν ο Γουλιέλμος Μπάσετ και η Ιουδήθ Ώστεν, κόρη του Θωμά Ώστεν. Δείτε τη Βικιπαίδεια Γουλιέλμος Κάβεντις 1ος δούκας του Νιούκαστλ νυμφεύτηκε την Ελισάβετ Χάουαρντ (1599-1643). Το 4ο παιδί τους ήταν ο Ερρίκος Κάβεντις 2ος δούκας του Νιούκαστλ (1630-1691).

Μετά την Παλινόρθωση της Μοναρχίας, διορίστηκε κύριος της Ιματιοθήκης (Ιούνιος 1660–62) και κύριος της Κοιτώνος (1662–68). Τον Απρίλιο του 1660 ο λόρδος Μάνσφηλντ εξελέγη Μέλος του Κοινοβουλίου (MP) για το Ντέρμπισιρ στο Κοινοβούλιο της Συνέλευσης. Εξελέγη βουλευτής του Νορθάμπερλαντ το 1661 για το Κοινοβούλιο των Ιπποτών. 

Το 1676 κληρονόμησε τον τίτλο του δούκα του Νιούκαστλ και τις οικογενειακές έδρες του αβαείου Γουέλμπεκ, του Κάστρου Μπόλσοβερ και του Κάστρου του Νότιγχαμ μετά το τέλος του πατέρα του, και χρίστηκε Ιππότης της Περικνημίδας το 1677. Απεβίωσε το 1691, χωρίς να αφήσει κανέναν επιζώντα άρρενα κληρονόμο, και έτσι το δουκάτο εξέλειπε. Το αβαείο Γουέλμπεκ και άλλα κτήματα των Ανατολικών Μίντλαντς πέρασαν στην αγαπημένη του κόρη Μαργαρίτα, η οποία είχε παντρευτεί τον Ιωάννη Χολς, για τον οποίο το δουκάτο αναδημιουργήθηκε το 1694. Το κληροδότημα αμφισβητήθηκε από τις άλλες κόρες του Κάβεντις, ανεπιτυχώς. 

Το τμήμα Χειρογράφων και Ειδικών Συλλογών του Πανεπιστημίου του Νότιγχαμ διαθέτει μία σειρά από έγγραφα, που σχετίζονται με τον 2ο δούκα του Νιούκαστλ- τα Έγγραφα Κάβεντις (Pw 1), μέρος της Συλλογής Πόρτλαντ (Γουέλμπεκ), περιλαμβάνουν ορισμένα από τα προσωπικά του έγγραφα, ενώ η Συλλογή Nιούκασλ (Clumber) (Ne) περιλαμβάνει έγγραφα κληρονομιάς και οικογενειακούς διακανονισμούς από την εποχή του 2ου δούκα.

 Γάμος και οικογένεια 
μικρογραφία|Η Φραγκίσκη Πιερπόντι δούκισσα του Νιούκαστλ, από τη Μαίρη Μπιλ.
δεξιά|μικρογραφία|Το αβαείο Γουέλμπεκ, Νότιγχαμσιρ, τον 17ο αι.
Το 1652 ο Ερρίκος νυμφεύτηκε τη Φραγκίσκη Πιερπόντ (1 Σεπτεμβρίου 1630 στο Θόρεσμπι του Νότιγχαμσιρ - 23 Σεπτεμβρίου 1695 στο Λονδίνο), κόρη του εντιμότατου Γουλιέλμου Πιερπόντ (ο οποίος ήταν γιος του Ροβέρτου Πιερπόντ 1ου κόμη του Κίνγκστον-απόν-Χαλ), και απέκτησαν έξι παιδιά:

 λαίδη Ελισάβετ (1654–1734), γνωστή ως η «Τρελή Δούκισσα», παντρεύτηκε πρώτα τον Χριστόφορο Μονκ 2ο δούκα του Άλμπεμαρλ και δεν απέκτησε απογόνους. Παντρεύτηκε σε 2ο γάμο, τον Ραλφ Μόνταγκιου 1ο δούκα του Μόνταγκιου και δεν απέκτησε απογόνους.
 λαίδη Φραγκίσκη (25 Ιουνίου 1660 - 4 Φεβρουαρίου 1690), παντρεύτηκε τον Ιωάννη Κάμπελ 2ο κόμη του Μπρένταλμπεϊν και του Χόλαντ (19 Νοεμβρίου 1662 - 23 Φεβρουαρίου 1752) πριν από το 1690. Δεν απέκτησε απογόνους.
 λαίδη Μαργαρίτα (22 Οκτωβρίου 1661 – 24 Δεκεμβρίου 1716), παντρεύτηκε τον Ιωάννη Χολς 1ο δούκα του Νιούκαστλ-απόν-Τάιν την 1η Μαρτίου 1690 και απέκτησε απογόνους. (Αυτή ήταν η δεύτερη δημιουργία του δουκάτου το 1694, μετά την κατάργηση του πρώτου το 1691).
 Ερρίκος, κόμης του Όγκλ (19 Ιανουαρίου 1663 – 1 Νοεμβρίου 1680), νυμφεύτηκε τη λαίδη Ελισάβετ Πέρσυ στις 27 Μαρτίου 1679. Δεν απέκτησε απογόνους. Σύμφωνα με τον γαμήλιο διακανονισμό του, υιοθέτησε το επώνυμο Πέρσυ αντί του δικού του. Ωστόσο απεβίωσε τον επόμενο χρόνο, και τάφηκε στην ενοριακή εκκλησία στην έδρα των Πέρσυ στο Πέτγουορθ.
 λαίδη Αικατερίνη (14 Ιανουαρίου 1665 – 20 Απριλίου 1712), παντρεύτηκε τον Θωμά Τάφτον 6ο κόμη του Θάνετ στις 14 Αυγούστου 1684, και απέκτησε απογόνους.
 λαίδη Αραμπέλα (19 Αυγούστου 1673 – 4 Ιουνίου 1698), παντρεύτηκε τον Κάρολο Σπένσερ 3ο κόμη του Σάντερλαντ στις 12 Ιανουαρίου 1695 και απέκτησε παιδιά.

Μέσω του Ερρίκου, ο βασιλιάς Κάρολος Γ΄ της Αγγλίας και η σύζυγός του Καμίλα είναι 9α εξαδέλφια από τον γονιό του ενός. 

 Παραπομπές 

 Εξωτερικοί σύνδεσμοι 

 Βιογραφία του Χένρι Κάβεντις, με συνδέσμους προς ηλεκτρονικούς καταλόγους

Κατηγορία:Τάγμα της Περικνημίδας
Κατηγορία:Οικογένεια Κάβεντις